作者:王翰
標題:古蛾眉怨
內容:君不見宜春苑中九華殿，飛閣連連直如發。白日全含朱鳥窗，流雲半入蒼龍闕。宮中彩女夜無事，忽聞天子憶蛾眉，寶鳳銜花揲兩螭。傳聲走馬開金屋，燈前含笑更羅衣，帳裡承恩薦瑤枕。不意君心半路回，欲向人間種桃實，先從海底覓蓬萊。蓬萊可求不可上，王母嫣然感君意，雲車羽旆欲相迎。飛廉觀前空怨慕，宮車晚出向南山，仙衛逶迤去不還。朝晡泣對麒麟樹，情知白日不可私，一死一生何足算。